**Kunsziget Sporthorgász Egyesület horgászrendje**

Az állami horgászrendtől eltérő ((133/2013.12.29) BM-rendelet, 2013.CCL. tv.;2013 CII tv.) eltérő egyesületi szigorítások:

1. A horgász a területi jegyváltásával polgárjogi szerződést köt az egyesülettel.
2. Az egyesület Csiszlói vizén október 25-től március 1-ig mindennemű horgászat tilos! Kivéve a fajlagos tilalmi idővel nem védett ragadozó halakra november 1-től január 31-ig. Léket vágni tilos!
3. A Nagydűlői bányatavon az éves fajlagos tilalmi idők betartása kötelező! A telepítés után horgászati tilalom vonatkozik a tóra. A tilalmi idő feloldását kihelyezett info táblák jelzik/ált. 1 hét. /Ezenkívül a horgászat egész év folyamán engedélyezett.
4. Halfogási korlátozások:
5. Pontyból vagy amurból napi 2 darab, heti 6 darab fogható. Ragadozó halból napi 2 darab, heti 2 darab fogható. Összesen évi 30 darab hal fogható, egyéb halból napi 5 kg. A telepített Dévérkeszegből heti 5.kg fogható.
6. 2018.évi MOHOSZ törvényrendelet alapján második területi engedély kiállítása nem engedélyezett.
7. Ifjúsági horgászra a felnőttek számára meghatározott mennyiségek fele vonatkozik, egyéb halból napi 3 kg fogható.
8. Gyermek horgász napi darabszámkorlátozás alá eső halfajokból nem foghat, egyéb halból napi 2 kg fogható.
9. A pontyra a Csiszlói tavon nem vonatkozik fajlagos fogási tilalom.
10. A 6 kgnál nagyobb ponty 10 kgnál nagyobb amur megtartása tilos! Mérlegelés és fényképezés után a halat azonnal vissza kell engedni a vízbe. A hal súlyát mérő eszköz tartása előírt.
11. A tavakon az amur fogható mérete 50 cm, a compó fogható mérete 30 cm.

1. A Csiszlói tavon a pergetés csak saját tanyára engedélyezett, kivétel ez alól a téli időszak (nov 1.- jan. 31. között). A Nagydűlői tavon a pergetés engedélyezett.
2. Etetés, etetőanyag használata, módszerei:
3. A szerelék és etetőanyag vízbe juttatása csak és kizárólag partról elvégzett, kézből indított dobással engedélyezett (etetőkosár, etetőrakéta, kézi csúzli, dobócső). Más behordó- és etetőeszköz használata tilos!
4. Etetőanyag és etetőkosár használata a mindenkori évi rendes haltelepítés után tiltott! Az éves háziverseny időpontjától engedélyezett.
5. A Nagydűlői bányatavon nem működik tanyarendszer, foglalt hely létesítése tilos!

A szigeteken, illetve a horgászattól védett partszakaszokon horgászhely építése tilos!

A vízparton kívánt horgászhely kialakítása előtt a tógazdával egyeztetni kell!

1. A Csiszlói tavon más tanyáját a tanya tulajdonosának évenkénti írásbeli engedélyével szabad használni. Engedély egy fő részére adható, és egy fő részéről kapható. A tanyahasználati engedély csak akkor érvényesíthető, ha mindkét fél vásárolt területi engedélyt a tóra.
2. A Csiszlói tavon a szabad helyeket csak vendéghorgász, tiszteletjeggyel vagy napijeggyel rendelkező horgász használhatja.
3. A Csiszlói bányatavon a sarkokban horgászni tilos!
4. Az egyesület tavain fürödni tilos. A szabályszegésből származó balesetért az egyesület nem vállal felelősséget. Csónak és egyéb vízi jármű használata Tilos, kivéve a szervezett rendezvények ideje alatt.
5. A vízparton szemetelni, egymást horgászat közben zavarni, lármázni tilos! Szemét gyűjtésénél gondoskodni kell arról, hogy az a szél és a vadak nyomán ne kerülhessen vissza a természetbe. A horgászati szezon végeztével minden horgász köteles a tanyájáról a hulladékokat elszállítani.
6. A Nagydűlői bányatavon szennyezett, szemetes horgászhelyen a horgászatot megkezdeni vagy folytatni tilos! A horgászat befejezése után a horgászhelyet tisztán kell elhagyni.
7. Amennyiben a Ciszlói tavon tanyával rendelkező horgász április 30-ig nem vált területi engedélyt, nem jogosult tanya használatára.
8. A Csiszlói tavon az engedélyezett esőbeálló mérete nem haladhatja meg a 6 négyzetméternyi alapterületet.
9. A tópartokon végzett munkákhoz (fakivágás, földmunka, épület, stég stb.) a vezetőség írásbeli engedélye szükséges.
10. A napi területi engedély napkeltétől napnyugtáig érvényes, egyesületi kísérővel 24 órás horgászatra jogosít.
11. A horgásztavak körül a megengedett sebesség 15 km/h.
12. Tilos a megfogott hal kínzása. Megtartott hal tárolására vagy keretes haltartó, vagy pontyzsák az előírt eszköz (fémből készült haltartók használata tilos).
13. A megtartani nem kívánt halat azonnal vissza kell helyezni éltető elemébe.
14. A kifogott halat a horgász csak a saját haltartó eszközébe (szák, bilincs, pányva) helyezheti el. Más személlyel nem szállíttathatja el a horgász a kifogott halat a horgászhelyről.
15. Többnapos horgászat esetén a vízterületünkön egy horgász összesen maximum 3 naptári nap alatt megtartható halmennyiséget tarthat magánál.
16. Az őshonos halállomány védelme érdekében idegenhonos, illetve bárhonnan származó halat a kezelt vízterületbe engedni tilos!
17. A vízterületünkön idegenhonos hallal csalizni tilos!
18. A területi jegy megváltásával tulajdonosa tudomásul veszi, hogy róla szabályszegés gyanúja esetén halőrzési és halvédelmi feladatokra jogosult személy által fénykép, mozgókép és hangfelvétel készülhet. Az ellenőrzés során készült felvételeket törvényi előírásoknak megfelelően kezeljük.
19. Fontos szabály, hogy a halgazdálkodási területünkről kifogott halak telepítése másik vízterületre szigorúan tilos.
20. Fontos szabály, hogy a halgazdálkodási területünkről kifogott halak kereskedelmi forgalomba bocsátása, illetve üzletszerű elszállítása, gazdasági jellegű cseréje, eladása szigorúan tilos.
21. A Csiszlói tavon a horgásztanya bérbeadása, üzletszerű áruba bocsátása szigorúan tilos, mivel a horgásztanya a horgász használatába bekerülési összeg nélkül kerül.
22. Amennyiben a Csiszlói tavon a jogosult nem tart igényt tanyájára, illetve területi engedélyére, írásban jelezze az egyesület címén.
23. Éjszaka és korlátozott látási viszonyok között a parti horgászhely kivilágítása, valamint a horgászstégek minden irányból látható fénnyel történő kivilágítása kötelező.
24. A horgászrend megsértése az egyesületi területi engedély ideiglenes bevonását eredményezi, további intézkedés a Fegyelmi Bizottság döntése alapján kerül foganatosításra.
25. Az egyesület vízterületeire április 30-ig váltható területi engedély.
26. A szabálysértések szankcionálása:

|  |  |
| --- | --- |
| Cselekmény | Területi jegytől való eltiltás időtartama |
| Lopás, orvhalászat, gereblyézés | 5 év |
| Élőhal szállítása, vagy annak kísérlete | 1 év |
| Tilalmi idővel védett hal megtartása  | 2 év |
| Darabszámkorlátozás megsértése | 2-3 év |
| Fogási napló vezetési szabályainak megsértése (beírt adat hamisítása, megváltoztatása, fogott hal beírásának elmulasztása) | 1/2-3 év |
| Kettőnél több bottal való horgászat | 1-3 év |
| Csiszlói tavon szabad helyen való tiltott horgászat | 1-2 év |
| Vízterületünkről fogott halak áttelepítése más vízterületekre, üzletszerű hasznosítása, eladása, gazdasági cseréje | 2-5 év |
| Szemetelés, sebességkorlátozás figyelmen kívül hagyása, éjszakai horgászat során a világítás elmulasztása | fél év |

1. Halőri információ a következő telefonszámokon:

Mezei Árpád +36 30/384 7148

Csala Zsolt +36 70/313 9773

Luka Sándor +36 70/247 6401

Stoller Balázs +36 70/262 4994

Szalai Zsolt +36 30/393 7315

Gáli Szilárd +36 70/313 4032

Gondár Zoltán +36 30/913 8911

Bézi Lajos r.törm. +36 70/412 1863

Kunsziget 2018.január 25.

 Vezetőség